సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
వారెవ్వా.. రోహిత్ శర్మ ‘ప్లిక్‌’ షాట్‌కి కోహ్లీ ఫిదా
లెగ్‌స్టంప్‌ని టార్గెట్‌గా చేసుకుని రోచ్ బంతిని విసరగా.. కొద్దిపాటి పాదాల కదలికతో మిడిల్ స్టంప్‌ లైన్‌పైకి వెళ్లిన రోహిత్ శర్మ కళ్లుచెదిరే రీతిలో ప్లిక్ చేశాడు
Samayam Telugu | Updated:
Oct 22, 2018, 01:57PM IST
వెస్టిండీస్‌తో గౌహతి వేదికగా ఆదివారం రాత్రి ముగిసిన తొలి వన్డే మ్యాచ్‌లో భారత కెప్టెన్ విరాట్ కోహ్లి, వైస్ కెప్టెన్ రోహిత్ శర్మ బౌండరీల మోత మోగించారు. 323 పరుగుల లక్ష్యఛేదనలో విరాట్ కోహ్లి (140: 107 బంతుల్లో 21x4, 2x6) - రోహిత్ శర్మ (152 నాటౌట్: 117 బంతుల్లో 15x4, 8x6) జోడి రెండో వికెట్‌కి అభేద్యంగా 246 పరుగుల భాగస్వామ్యం నెలకొల్పడంతో.. 42.1 ఓవర్లలోనే భారత్ జట్టు 326/2తో ఘన విజయాన్ని అందుకుంది. క్రీజులో ఉన్నంతసేపూ పోటీపడి బౌండరీలు బాదిన ఈ జోడీ.. ఏ దశలోనూ వెస్టిండీస్‌ బౌలర్లకి పుంజుకునే అవకాశం ఇవ్వలేదు. తొలి వన్డేలో గెలిచిన భారత్ జట్టు ఐదు వన్డేల సిరీస్‌‌ని 1-0తో ఆరంభించగా.. రెండో వన్డే విశాఖపట్నం వేదికగా బుధవారం మధ్యాహ్నం నుంచి జరగనుంది.
మ్యాచ్‌లో ఇన్నింగ్స్ 9వ ఓవర్ వేసిన కీమర్ రోచ్ బౌలింగ్‌లో రోహిత్ శర్మ కొట్టిన ఫోర్.. అభిమానులనే కాదు.. నాన్‌స్ట్రైక్ ఎండ్‌లోని కెప్టెన్ కోహ్లీని కూడా ఫిదా చేసింది. లెగ్‌స్టంప్‌ని టార్గెట్‌గా చేసుకుని రోచ్ బంతిని విసరగా.. కొద్దిపాటి పాదాల కదలికతో మిడిల్ స్టంప్‌ లైన్‌పైకి వెళ్లిన రోహిత్ శర్మ కళ్లుచెదిరే రీతిలో ప్లిక్ చేశాడు. బ్యాట్ చక్కగా మిడిల్ కావడంతో.. నేరుగా వెళ్లిన బంతి బౌండరీ లైన్‌కి సమీపంలో పడింది. ఈ షాట్‌ చూసి నాన్‌స్ట్రైక్ ఎండ్‌లోని కోహ్లి సైతం ఆశ్చర్యపోయాడు. కోహ్లి, రోహిత్ రెండో వికెట్‌కి నెలకొల్పిన 246 పరుగులు భాగస్వామ్యం.. భారత్ తరఫున ఛేదనలో ఏ వికెట్‌కైనా ఇదే అత్యధికం కావడం విశేషం.
https://t.co/cwL285XUMT